laion/Wikipedia-Exotic huggingface dataset:
ברנבי קיי

ברנבי קיי (באנגלית: Barnaby Kay; נולד ב-9 באפריל 1969) הוא שחקן אנגלי, המופיע בטלוויזיה, בקולנוע ובתיאטרון. קיי נולד בסנט פנקראס שבלונדון. הוא בנו של השחקן ריצ'רד קיי, ונכדו של הבדרן ארתור קיי. הוא חבר בלהקה השייקספירית המלכותית. קיי נשוי לשחקנית ניקולה ווקר, ולבני הזוג יש בן אחד. בטלוויזיה הופיע קיי בתפקידים בסדרות כגון "החמישייה", "וולנדר", "דוקטור הו", "תחבולות חדשות", "פרנקי", "Public Enemies", "אנקת גבהים", "רציחות במידסומר", "הולבי סיטי", "ספוקס", "החשוד העיקרי", "עדות אילמת", "חדר מיון", "ג'ונתן קריק", "המפצח", ו-"Minder". עוד הופיע בסרטים "הפתרון הסופי", "שייקספיר מאוהב", ו"קרופייה". תפקידיו בתיאטרון כוללים את המחזות "חשמלית ושמה תשוקה" בתיאטרון דונמאר ורהאוס (2009), אורלנדו ב"כטוב בעיניכם" בתיאטרון נובלו (2006), "קרוב יותר" בתיאטרון המלכותי הלאומי (1999–2000), פייר בזוחוב במחזה "Warring Peas" בתיאטרון המפסטד, "Tinky Winky, Telly Tubbies" בסיבוב הופעות (2011–2016), סטיב קלהנם במחזה "אריק לארו" בתיאטרון סוהו (2006), ואלכסנדר פטרוביץ' קלבושקין במחזה "Dying For It" בתיאטרון אלמיידה (2007). ב-2018 השתתף בתסכית רדיו המבוסס על "המקרה של צ'ארלס דקסטר" ברדיו 4 של ה-BBC. ב-2019 השתתף בתסכית "The Whisperer in Darkness". ברנבי קיי, במסד הנתונים הקולנועיים IMDb (באנגלית) "Barnaby Kay". London Theatre Database. אורכב מ-המקור ב-24 ביולי 2011. נבדק ב-11 בספטמבר 2018. {{cite web}}: (עזרה) "BBC Radio 4 - The Whisperer in Darkness, Ep 1. The Case of Charles Dexter Ward". BBC (באנגלית בריטית). נבדק ב-2019-12-27. "BBC Radio 4 - The Whisperer in Darkness, Ep 1. The Whisperer in Darkness". BBC (באנגלית בריטית). נבדק ב-2019-12-27.
פדלון

האם התכוונתם ל... דודי פדלון – כדורגלן ישראלי ששיחק בעמדת המגן השמאלי ליאורה פדלון – זמרת ישראלית הידועה בשמה הפרטי משה פדלון – ראש עיריית הרצליה נוי פדלון – זמרת, פזמונאית, מלחינה ומפיקה מוזיקלית ישראלית
B.I.T.C.H

"B.I.T.C.H" (בעברית: "כ.ל.ב.ה"; מוכר כ-"B.I.T.C.H.") הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השלישי שלה, Suga. הוא יצא לאור ב-24 בינואר 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל המוביל מתוך המיני-אלבום. השיר הגיע למקום האחד-עשר במצעד המוזיקה האוסטרלי, והשלושים-ואחד במצעד הבילבורד הוט 100. השיר נכתב על ידי מייגן די סטליון לבדה והופק על ידי הלובה ביטס. כמה שבועות לפני צאת השיר הזה כסינגל הראשון מתוך המיני-אלבום Suga, הוציאה די סטליון ביחד עם טיי דולה סיין וניקי מינאז', את הלהיט "Hot Girl Summer", אשר הצליח להגיע אל המקום האחת עשרה במצעד הבילבורד הוט 100. עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-22 מיליון השמעות. טרם יצא הווידאו קליפ המלא של השיר, העלתה מייגן די סטליון לערוץ היוטיוב שלה ב-24 בינואר 2020, יום צאתו של השיר כסינגל, את האודיו הרשמי שלו. ביממה אחת, צבר האודיו למעלה ממיליון צפיות. נכון למרץ 2020, מונה הצפיות של האודיו עומד על למעלה מ-11 מיליון צפיות. מידע על הסינגל "B.I.T.C.H" באתר מיוזיק בריינז סרטון השיר "B.I.T.C.H" באתר יוטיוב Megan Thee Stallion – B.I.T.C.H. (באנגלית), נבדק ב-2020-03-01 Megan Thee Stallion's 'B.I.T.C.H.' Lyrics, Billboard, ‏2020-02-04 ARIA CHART WATCH #538, auspOp, ‏2019-08-17 (באנגלית) Megan Thee Stallion, Billboard Megan Thee Stallion, Billboard B.I.T.C.H., נבדק ב-2020-03-01 Megan Thee Stallion - B.I.T.C.H. (Official Audio) YouTube Stats of Megan Thee Stallion - B.I.T.C.H. (Official Audio), kworb.net Gold & Platinum, RIAA (באנגלית)
Joke's on You

Joke's on You (בעברית: הבדיחה היא עליך) הוא סינגל שהוקלט על ידי הזמרת-יוצרת האמריקאית שרלוט לורנס. השיר יצא לאור ב-17 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת". עם יציאתו נכנס השיר אל המקום ה-39 במצעד השירים הדיגיטליים של אוסטרליה. השיר נכתב על ידי קארה סלימנדו, דניאל פמברטון ואימאד רויאל והופק על ידי דניאל פמברטון ואימאד רויאל גם כן. השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Diamonds", של מייגן די סטליון ונורמני, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי. עם יציאתו, עלה השיר לרשת הזרמת המדיה ספוטיפיי, בדומה לשאר שירי הפסקול. הווידאו קליפ המלא של השיר הועלה לערוץ היוטיוב של אטלנטיק רקורדס ב-7 בפברואר 2020, שבועיים לאחר צאתו של השיר כסינגל. לאורכו של הקליפ, ניתן לראות את שרלוט לורנס רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת". נכון למרץ 2020, מונה הצפיות של הקליפ עומד על קרוב ל-5 מיליון צפיות. מילות השיר "Joke's on You" באתר Genius סרטון השיר "Joke's on You" באתר יוטיוב קארה סלימנדו, דניאל פמברטון, אימאד רויאל Charlotte Lawrence's 'Joke's On You' Video: Watch, Billboard, ‏2020-02-07 "ARIA Australian Top 40 Digital Tracks" (PDF). Australian Recording Industry Association. February 17, 2020. Retrieved February 15, 2020. Charlotte Lawrence – Joke's on You (באנגלית), נבדק ב-2020-03-01 Megan Thee Stallion and Normani Share New Song “Diamonds”: Listen, Pitchfork (באנגלית) Boss Bitch, נבדק ב-2020-03-07 Saweetie & GALXARA – Sway With Me (באנגלית), נבדק ב-2020-03-07 Birds of Prey: The Album, נבדק ב-2020-03-07 Joke's On You, נבדק ב-2020-03-01 Charlotte Lawrence - Joke's On You (from Birds of Prey: The Album) [Official Music Video]
יחסי סינגפור–רוסיה

יחסי סינגפור–רוסיה הם יחסים הדו-צדדיים בין סינגפור לרוסיה. רוסיה מינתה את הקונסול הראשון שלה לסינגפור, בשנת 1890, כאשר האי היה עדיין חלק מהאימפריה הבריטית כישובי המיצרים. ניקולאס השני מרוסיה ביקר בשנה שלאחר מכן בסינגפור במהלך מסעו ברחבי העולם. סינגפור וברית המועצות כוננו יחסים דיפלומטיים מלאים ב-1 ביוני 1968. עדיין נדרשת ויזה לאזרחי סינגפור המתכננים לבקר ברוסיה, אזרחי רוסיה יכולים להגיש בקשה לוויזה אלקטרונית אם הם מתכננים לבקר בסינגפור. הפוטנציאל החיובי שהצטבר ביחסי רוסיה וסינגפור איפשר להרחיב ולהעצים אותם עוד יותר במהלך השנים האחרונות. בשנת 2009 התנהל דיאלוג פוליטי בין המדינות, ובין הנוכחים היו נשיא רוסיה דמיטרי מדבדב, ראש הממשלה ולדימיר פוטין ויו"ר מועצת הפדרציה, סרגיי מירונוב, וראש ממשלת סינגפור לי הסיין לונג, השר היועץ לי קואן יו, השר הבכיר גו צ'וק טונג וסגן ראש הממשלה השר טאו צ'י היין, וכן בכירים אחרים משתי המדינות. הביקור הממלכתי הראשון של ראש מדינה רוסי בסינגפור היה בשנת 2009, אז ביקר נשיא רוסיה דמיטרי מדבדב בסינגפור בין התאריכים 15–16 בנובמבר. הנשיא מדבדב נפגש עם ראש הממשלה לי הסין לונג והקבינט שלו. ההצהרה המשותפת בין רוסיה לסינגפור על ביקורו הממלכתי של נשיא רוסיה מדבדב בסינגפור קובעת את הצעדים הנוספים שיש לנקוט כדי לשפר עוד יותר את הקשרים הדו-צדדיים. אחת התוצאות העיקריות של ביקור המדינה של המנהיג הרוסי בסינגפור הייתה הקמת הוועדה הבין-ממשלתית רוסיה-סינגפור. המושב הראשון והשני של הנציבות התקיים בסינגפור, ספטמבר 2010, ובמוסקבה, ספטמבר 2011, בהתאמה. נכון לעכשיו, הנציבות מנוהלת על ידי סגן ראש הממשלה, ראש המטה של ממשלת הפדרציה הרוסית וויאצ'סלב וולודין וסגן ראש הממשלה, שר האוצר ושר כוח האדם של סינגפור טרמן שאנמוגראטנם. כראש ממשלת רוסיה, דמיטרי מדבדב פגש לאחרונה את ראש ממשלת סינגפור לי הסין לונג שוב בנובמבר 2015, וציין את הגידול בסחר בין המדינות, והרחבת הפעילות הכלכלית על ידי חברות רוסיות. היחסים הבין-פרלמנטריים והבין-אזוריים גם התקדמו בשנים האחרונות. הפסגה האסיאנית-רוסית מתקיימת מדי שנה, ובה נפגשים מנהיגי המדינות החברות עם נשיא רוסיה. סחר וכלכלה הוא הגורם העיקרי של השיתוף פעולה הדו צדדי. מלבד הסחר הדו-צדדי בשווי יותר מ-17 מיליארד דולר, השקעות, שיתוף פעולה מדעי וטכנולוגי קיבלו דחף נוסף, לאחר שנחתם הסכם בין ממשלת סינגפור לממשלת רוסיה להימנעות ממיסוי כפול ומניעת התחמקות פיסקלית ביחס למיסים על הכנסות שמקורן ב-1 בינואר 2010 או אחריו. ההסכם לקידום והגנה הדדית על ההשקעות נחתם ב-27 בספטמבר 2010. הפורום העסקי השנתי רוסיה-סינגפור נערך בסינגפור בספטמבר 2011. בפורום השתתפו נציגי המגזרים הציבוריים והפרטיים של רוסיה, סינגפור, כמה מדינות עצמאיות ואזור אסיה-פסיפיק. רוסיה וסינגפור חגגו 50 שנה ליחסים דיפלומטיים בשנת 2018. נשיא רוסיה פוטין נפגש עם מקבילו הנשיא חלימה והתארח בארוחת ערב ממלכתית. הוא השתתף גם בפסגת אסיה ורוסיה וחשיפת אבן היסוד של מרכז התרבות הרוסי וכנסייה רוסית אורתודוקסית. סינגפור מחזיקה ברוסיה שגרירות במוסקבה בלבד, ורוסיה מחזיקה שגרירות בסינגפור בלבד. מדיה וקבצים בנושא יחסי סינגפור–רוסיה בוויקישיתוף Snow 1998, p. 44. Hong 2006, p. 65. "Relations between Russia and Singapore". אורכב מ-המקור ב-2016-01-15. נבדק ב-11 בפברואר 2012. {{cite web}}: (עזרה) http://www.scmp.com/week-asia/business/article/2139635/meet-russian-risk-takers-making-safe-singapore-their-home https://thepeakmagazine.com.sg/events/celebrating-50-years-of-diplomatic-relations-between-russia-and-singapore/ http://tass.com/world/1030583 אתר על יחסי מדינות
נקודת טריטון

נקודת טריטון (באנגלית: Triton Point) היא לשון יבשה סלעית, המהווה את הקצה המזרחי של רכס בחוף המזרחי של האי אלכסנדר, שבאנטארקטיקה. רכס זה מפריד בין קרחון נוגה, וקרחון נפטון. החוף באזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; החוף מופה באופן חלקי (וגס) בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'. לשון היבשה נסקרה באופן חלקי בשנת 1936 על ידי המשלחת הבריטית אל ארץ גרהאם. לשון היבשה נסקרה באופן יסודי בשנת 1949 על ידי משלחת חקר שטחי חסות איי פוקלנד. שמה של הנקודה ניתן לה על ידי הוועדה המייעצת לשמות אנטארקטיים של בריטניה. בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של הירח טריטון - שם זה ניתן בעת שניתן השם לקרחון נפטון הסמוך (טריטון הוא אחד מירחי נפטון). כף בראון כף ווסטוק נקודת אבליישן נקודת מאזה נקודת קוסאר נקודת טריטון באתר הסקר הגאולוגי של ארצות הברית נקודת טריטון באתר הגאזט האנטארקטי המשווה SCAR של ממשלת אוסטרליה נקודת טריטון באתר marineregions גאזט השמות האנטארקטיים הרשמי של ארצות הברית מידע גאוגרפי והיסטורי היסטוריה של שמות אתרים בסביבת הקרחון
קרחון לנון

קרחון לנון (באנגלית: Lennon Glacier) הוא קרחון בצפון האי אלכסנדר, שבאנטארקטיקה. הקרחון זורם לכיוון דרום-מערב, ונשפך אל חלקו החיצוני (הקרוב לים) של מפרץ לאזארב. הקרחון נסקר על ידי הסקר האנטארקטי הבריטי בין השנים 1975–1976. שמו של הקרחון ניתן לו בשנת 1980 על ידי הוועדה המייעצת לשמות אנטארקטיים של בריטניה. הקרחון נקרא על שמו של חוקר הקרחונים פיטר וילפרד לנון (Peter Wilfred Lennon), אשר חקר מטעם הסקר האנטארקטי הבריטי את האי אלכסנדר בין השנים 1974–1976. קרחון לנון באתר הסקר הגאולוגי של ארצות הברית קרחון לנון באתר הגאזט האנטארקטי של ממשלת אוסטרליה קרחון לנון באתר הגאזט האנטארקטי המשווה SCAR של ממשלת אוסטרליה קרחון לנון באתר mindat מידע גאוגרפי והיסטורי
נשיא מלטה

נשיא מלטה (במלטית: President ta' Malta) הוא ראש מדינת מלטה. הנשיא נבחר על פי החלטת הפרלמנט של מלטה לתקופה בת 5 שנים, ונשבע "לשמור, להגן ולגונן" על החוקה. נשיא מלטה מעורב ישירות ובעקיפין בשלוש רשויות המדינה. הנשיא אחראי על המינויים במערכת המשפט. הרשות המבצעת נתונה רשמית בידי לנשיא, אך מנוהלת בפועל על ידי ראש הממשלה. משרת נשיא מלטה נוסדה ב-13 בדצמבר 1974, כאשר מלטה הפכה לרפובליקה בחבר העמים הבריטי. המלכה אליבת השנייה פסקה להיות ראש המדינה ומלכת מלטה (במלטית: Reġina ta' Malta), והמושל הכללי האחרון, סר אנתוני ממו התמנה לנשיא מלטה הראשון. לא ימונה לנשיא מלטה, אלא מי שעומד בתנאים הבאים: בעל אזרחות מלטית מעולם לא החזיק במשרה שיפוטית בבית המשפט העליון אינו פסול למינוי למשרה ציבורית על פי סעיף 109, 118 ו-120 בחוקה. לפני כניסה לתפקיד על המועמד להישבע בפני הפרלמנט של מלטה. השבועה כוללת: "אני (שם המועמד), נשבע בזאת, למלא בנאמנות את משרת נשיא מלטה, ולעשות כל שביכולתי לשמור, להגן ולגונן על החוקה". כאשר באופן זמני אין נשיא בתפקיד, אם בשל היעדרות ממלטה, חופשה, או נבצרות, ממנה ראש ממשלת מלטה לאחר התייעצות עם מנהיג האופוזיציה את מי שימלא את מקום הנשיא עד למינוי נשיא חדש. בין תפקידיו של נשיא מלטה נמנים: הנשיא מודיע רשמית על החוקים. הנשיא מפזר את הפרלמנט לבקשת ראש הממשלה או בעקבות החלטת אי-אימון בממשלה. הנשיא ממנה את ראש הממשלה בהתאם למצב בפרלמנט. הנשיא ממנה את רוב חברי הגופים החוקתיים (בהסכמת ראש הממשלה). הנשיא מארח שגרירים זרים. הנשיא מעניק חנינה למורשעים בדין, לאחר התייעצות עם הקבינט או בא כוחו. מתוקף תפקידו הנשיא הוא יושב ראש הוועדה לניהול השפיטה של מלטה. מתוקף תפקידו הנשיא הוא ראש הקרן הקהילתית של מלטה, קרן צדקה לא ממשלתית שנועדה לסייע למוסדות ולאנשים, אשת הנשיא היא סגנית היושב ראש. הנשיא מאשר הענקת אותות כבוד, ועיטורים. תוארי אצולה, כבוד ועיטורים ומשרות אינם מותרים אלא אם כן אושרו על ידי הנשיא. ארמון הגראנד מאסטר הוא מעונו הרשמי של נשיא מלטה. מעונות נוספים: ארמון סנט אנטון (מעון רשמי) ארמון ורדאלה (מעון קיץ) נשיאי מלטה השתמשו בדגל הלאומי של מלטה עד ל-12 בדצמבר 1998, אז נוצר הדגל הנשיאותי של מלטה. הדגל מוצב מעל מעונות הנשיא הרשמיים והמשרדים ובכל אירוע שבו הם נוכחים. סיום כהונת הנשיא חל במקרים הבאים: הנשיא מגיש את התפטרותו בתום תקופת הכהונה בת 5 השנים החלטת פרלמנט להפסקת כהונה עקב נבצרות או התנהגות שאינה הולמת מות הנשיא   הוכרז כנשיא בפועל (זמני) ללא בחירות   המפלגה הלאומית   מפלגת העבודה מדיה וקבצים בנושא נשיא מלטה בוויקישיתוף אתר האינטרנט הרשמי של נשיא מלטה (באנגלית ובמלטית) סעיף 50 ונספח 2 של חוקת מלטה (באנגלית) תפקידי נשיא מלטה מאת נשיא מלטה לשעבר יוגו מיפסוד בוניצ'י (במלטית) Flags, Symbols and their uses באתר ממשלת מלטה
נקודת מאזה

נקודת מאזה (באנגלית: Mazza Point) היא לשון יבשה מכוסה שלג, בקצה הצפון מערבי של חצי האי דרוקר, בצפון מערב חצי האי בטהובן, שבדרום מערב האי אלכסנדר, שבאנטארקטיקה. לשון היבשה מפרידה בין מפרצון ברהמס ומפרצון מנדלסון. הנקודה מופתה לראשונה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית בין השנים 1967–1968 ועל תצלומי לוויין לאנדסאט שצולמו בין 1972–1973. שמה של הנקודה ניתן לה על ידי הוועדה המייעצת לשמות אנטארקטיים. הנקודה נקראה על שמו של קומנדר גוזף ד. מאזה (Joseph D. Mazza) מצי ארצות הברית, שהיה מפקדת טייסת VXE-6 בין מאי 1986 ועד מאי 1987. כף בראון כף ווסטוק נקודת אבליישן נקודת קוסאר נקודת טריטון נקודת מאזה באתר הסקר הגאולוגי של ארצות הברית נקודת מאזה באתר הגאזט האנטארקטי של ממשלת אוסטרליה נקודת מאזה באתר הגאזט האנטארקטי המשווה SCAR של ממשלת אוסטרליה מפת אזור נקודת מאזה מזג אוויר נוכחי עדכני בנקודת מאזה תחזית מזג אוויר עדכנית ארוכת טווח עבור נקודת מאזה נתוני מזג אוויר היסטוריים עבור נקודת מאזה גאזט השמות האנטארקטיים הרשמי של ארצות הברית מידע גאוגרפי והיסטורי
חצי האי דרוקר

חצי האי דֶּרוֹקֶר או חצי האי דֶּרוֹצֶ'ר (באנגלית: Derocher Peninsula) הוא חצי אי מכוסה שלג, בין מפרצון ברהמס ומפרצון מנדלסון, בצידו הצפוני של חצי האי בטהובן באי אלכסנדר, שבאנטארקטיקה. חצי האי דרוקר הוא אחד משמונה חצאי האי שבאי אלכסנדר. חצי האי צולם מן האוויר על ידי משלחת החקר האנטארקטית רון, בין השנים 1947–1948. חצי האי מופה בשנת 1960 על ידי דרק סירל (Derek J.H. Searle), מסקר שטחי חסות איי פוקלנד, בהתבסס על תצלומי אוויר אלה. שמו של הקרחון ניתן לו על ידי הוועדה המייעצת לשמות אנטארקטיים. חצי האי נקרא על שמו של פול ג'י דרוקר (Paul J. Derocher) מצי ארצות הברית, שהיה המפקד של טייסת VXE-6 בין מאי 1985 - מאי 1986. חצי האי בטהובן חצי האי אירואיקה חצי האי האריס חצי האי פשה חצי האי דרוצ'ר באתר הסקר הגאולוגי של ארצות הברית חצי האי דרוצ'ר באתר הגאזט האנטארקטי של ממשלת אוסטרליה חצי האי דרוצ'ר באתר הגאזט האנטארקטי המשווה SCAR של ממשלת אוסטרליה תצלום לוויין של חצי האי דרוצ'ר חצי האי דרוצ'ר באתר marineregions תחזית מזג אוויר עדכנית ארוכת טווח עבור חצי האי דרוצ'ר מידע גאוגרפי והיסטורי
Alcohol You

"Alcohol You" (צורת כתיב שונה ל: "I'll Call You"; בעברית: "אתקשר אליך") הוא שיר באנגלית, שנכתב והולחן על ידי ארמס יונוץ, בריאן איזק, ויקי רד, ובוצע על ידי רוקסן. ב-1 במרץ 2020 השיר זכה בקדם פרטי שערכה רשות השידור הרומנית לזמרת רוקסן, ונבחר לייצג את המדינה באירוויזיון 2020 ברוטרדם, הולנד. מידע על הסינגל "Alcohol You" באתר מיוזיק בריינז מילות השיר "Alcohol You" באתר Genius סרטון השיר "Alcohol You" באתר יוטיוב מידע על השיר "Alcohol You" באתר iTunes מידע על השיר "Alcohol You" באתר ספוטיפיי סמי לוקלה, 🇷🇴 Roxen to sing “Alcohol You” in Rotterdam!, אסקאקסטרה, 1 במרץ 2020 ערך זה הוא קצרמר בנושא שירים ובנושא רומניה. אתם מוזמנים לתרום לוויקיפדיה ולהרחיב אותו.
גיא אדרי

גיא אדרי (נולד ב־19 בספטמבר 1973) הוא איש עסקים ישראלי, יזם ומשקיע בתחומי הקמעונאות והטכנולוגיה. בשנת 2001 ייסד יחד עם שותפיו האחים גל ורן בלינקס את רשת המרכולים AM:PM, אשר החלה מפיצוציה אחת ונמכרה בסוף 2006 לחברת דור אלון אנרגיה בישראל (1988) בסכום של 143 מיליון ש"ח לפי מכפיל רווח של 50. משנת 2008 מכהן בתפקיד מנכ"ל ובעלים משותף יחד עם האחים גל ורן בלינקס של חברת אקזיט אלקטרוניקס יבואנית הייסנס ישראל. כמו כן, מכהן כחבר הנהלת הייסנס העולמית. בשנת 2008 מכרה קבוצת אקזיט שבבעלות גיא אדרי, האחים גל ורן בלינקיס ושותפם במתחם קרן ומלון ירושלים, יזם הנדל"ן, איציק ברוך, 50% ממתחם קרן ומלון ירושלים בשכונת המושבה האמריקאית בתל אביב לחברת הנדל"ן ויתניה. בשנת 2014 הקים יחד עם שותפיו גל ועילאי בלינקס ויחד עם אחיו עמית אדרי ועם גדי אינג'ל, לשעבר מבעלי מאפיית אנג'ל, את רשת Super Party למוצרי ימי הולדת. החל מ-2014 מכהן כדירקטור בחברת הפרסום המקוון האוטומטי, StoreYa‏. נשוי ואב לארבעה, מתגורר בשכונת תל ברוך בתל אביב. מדיה וקבצים בנושא גיא אדרי בוויקישיתוף גיא אדרי, ברשת החברתית LinkedIn 49. גיא אדרי, רן וגל בלינקס, באתר גלובס, ‏2006-12-10 "גיא אדרי, מבעלי אקזיט אלקטרוניקס: "אני רוצה שמותג הייסנס יהיה סוני הבא"". TheMarker. נבדק ב-2020-03-01. אורי חודי, 50% ממתחם קרן ומלון ירושלים בת"א נמכרו לחברת ויתניה, באתר כלכליסט - www.calcalist.co.il, ‏2008-09-17 אורנה יפת, מייסדי AM:PM חוזרים עם רשת לימי הולדת, באתר כלכליסט - www.calcalist.co.il, ‏2014-10-29 סטוריה פיד בע"מ - דירקטוריון, באתר directors.dundb.co.il ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טופז

טופז הוא מינרל נזוסיליקטי - (סיליקטים במבנה בצורת איים) המכיל אלומיניום ופלואור השייך לקבוצת הסילימניט. הטופז הטהור הוא שקוף אבל זיהומים מוסיפים לו צבע, הנפוץ ביותר הוא צהוב. כשמחממים טופז צהוב הוא מקבל גוון אדמדם ורוד. אם מקרינים אותו בנוסף הוא מקבל גוון כחלחל. כיום מקובל להוסיף לטופז שכבה דקה של תחמוצת טיטניום ולקבל על ידי כך אבני חן הזוהרות בצבעים שונים. טופז מצוי בסלעי יסוד חומציים כדוגמת הגרניט והריוליט וניתן למוצאו עם קסיטריט ופלואוריט. המקומות בהם מוצאים טופז הם הרי אורל, צ'כיה, סקסוניה, נורווגיה, איטליה, שוודיה, יפן, ברזיל, מקסיקו וארצות הברית. הטופז היא אבן חן והשימוש העיקרי בה הוא בתעשיית התכשיטים. מקור השם טופז מיוונית "טופזוס" ופירושו "לחפש" שהוא שמו של אי בים האדום שקשה היה למוצאו, שממנו נהגו לכרות אבן חן צהובה (כיום נראה כי מדובר באוליבין צהבהב). בימי הביניים היה טופז כינוי לכל אבן חן צהובה, אך כיום השם מיוחד רק לסיליקט שתואר. על פי רבינו בחיי בן אשר, טופז היא אבן החן לשם המצויה בחושן ומייצגת את שבט דן, אם כי קיימות סברות אחרות על פיהן לשם היא אבן החן אופאל. בארצות הברית, באוסטרליה ובתאילנד טופז הוא אבן ההולדת של חודש נובמבר. טופז באתר webmineral טופז, באתר אנציקלופדיה בריטניקה (באנגלית)
Hasta la Vista (שיר של הוריקן)

Hasta la Vista (בעברית: להתראות) הוא שיר בסרבית, שנכתב והולחן על ידי נמניה אנטוניץ', קוסאנה סטויץ', סאניה ווצ'יץ', ובוצע על ידי הוריקן. ב-1 במרץ 2020 השיר זכה בקדם הסרבי לאירוויזיון, וזכה לייצג את המדינה באירוויזיון 2020 ברוטרדם, הולנד. סרטון השיר "Hasta la Vista" באתר יוטיוב אוליבר ריינברד, Hasta la vista, baby! Hurricane win Serbia’s Beovizija 2020, וויוויבלוגס, 1 במרץ 2020 ערך זה הוא קצרמר בנושא שירים ובנושא סרביה. אתם מוזמנים לתרום לוויקיפדיה ולהרחיב אותו.
הוריקן (להקה)

הוריקן (באנגלית: Hurricane) היא להקה סרבית עם שלוש חברות - סאניה ווצ'יץ' (נציגת סרביה באירוויזיון 2016), איוונה ניקוליץ', קסניה קנז'ביץ'. הלהקה זכתה בקדם האירוויזיון הסרבי לשנת 2020 וזכתה לייצג את המדינה ברוטרדם, הולנד באירוויזיון 2020 עם שירה Hasta la Vista. לאחר ביטול התחרות בשל מגפת הקורונה, הוריקן נבחרו לייצג את סרביה גם באירוויזיון 2021, עם השיר "Loco Loco". ב-20 במאי 2021, הן ביצעו את השיר בחצי הגמר השני של התחרות, והגיעו למקום השמיני עם 124 נקודות. ב-22 במאי, בגמר התחרות, הגיעה הלהקה למקום ה-15 עם 102 נקודות. סאניה ווצ'יץ' - נציגת סרביה לאירוויזיון 2016, גדלה במשפחה של מוזיקאים, למשך מספר שנים הייתה חברה בלהקה בשם ZAA. קסניה קנז'ביץ' - אביה הוא קנז, נציג מונטנגרו לאירוויזיון 2015 ומוזיקאי ידוע במונטנגרו. היא לקחה חלק בקדם האירוויזיון הסרבי לשנת 2013 ונכשלה בו. איוונה ניקוליץ' - רקדנית מודרנית וזמרת. 2018 - Irma, Maria 2018 - Personal 2019 - Pain In Your Eyes 2019 - Liar 2019 - Magic Night 2019 - Favorito 2019 - Avantura 2019 - Brzi prsti 2020 - Hasta La Vista 2020 - Guallame El Pantalon 2021 - Loco Loco מדיה וקבצים בנושא הוריקן בוויקישיתוף אתר האינטרנט הרשמי של הוריקן (באנגלית) הוריקן, ברשת החברתית פייסבוק הוריקן, ברשת החברתית אינסטגרם הוריקן, סרטונים בערוץ היוטיוב הוריקן, באתר ספוטיפיי הוריקן, באתר Last.fm (באנגלית) הוריקן, באתר MusicBrainz (באנגלית) הוריקן, באתר דיזר הוריקן, באתר Discogs (באנגלית) הוריקן, באתר Genius Semi-final 2: The 10 songs qualified for the Grand Final Eurovision 2021 Results: Voting & Points
יחסי בוסניה והרצגובינה – שווייץ

יחסי בוסניה והרצגובינה–שווייץ הם היחסים הדיפלומטיים הרשמיים שבין בוסניה והרצגובינה לבין הקונפדרציה השווייצרית. שווייץ ובוסניה והרצגובינה כוננו את יחסיהן הדיפלומטיים בשנת 1992. הקבלה של שווייץ לתחומה מספר גדול של פליטים בוסנים במהלך מלחמת בוסניה והתמיכה ההומניטרית והשיקומית שהעניקה שווייץ לבוסניה, ציירו את שווייץ בצורה טובה בבוסניה והרצגובינה. בוסניה והרצגובינה מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. בוסניה והרצגובינה מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך. שווייץ מיוצגת בבוסניה והרצגובינה בדרג השגרירות באמצעות שגרירות רשמית שהיא מחזיקה בסרייבו, בירת המדינה. על פי הלשכה השווייצרית המרכזית לסטטיסטיקה, בסוף שנת 2018 התגוררו בבוסניה והרצגובינה 750 אזרחים שווייצרים. מדיה וקבצים בנושא יחסי בוסניה והרצגובינה – שווייץ בוויקישיתוף Bilateral relations Switzerland–Bosnia and Herzegovina, אתר משרד החוץ של שווייץ EMBASSY OF BOSNIA AND HERZEGOVINA IN BERN, SWITZERLAND CONSULATE OF BOSNIA AND HERZEGOVINA IN ZURICH, SWITZERLAND EMBASSY OF SWITZERLAND IN SARAJEVO, BOSNIA AND HERZEGOVINA
יחסי הולנד–שווייץ

יחסי הולנד–שווייץ הם היחסים הדיפלומטיים הרשמיים שבין ממלכת הולנד לבין הקונפדרציה השווייצרית. לאחר שזכתה בעצמאות, שווייץ כוננה נציגות דיפלומטית בברן בשנת 1814. הנציגות שודרגה למעמד קונסוליה כללית בשנת 1832. שנה לאחר מכן פתחה שווייץ קונסוליה באמסטרדם וקונסוליה נוספת נפתחה ברוטרדם בשנת 1847. בשנת 1894 פתחה הולנד צירות בברן. ב-1904 החליטה מועצת הברית של שווייץ להאמין את השגריר שלה ללונדון על הממשלה ההולנדית, ובשנת 1917 הקימה שווייץ צירות בהאג. בשנת 1957 שידרגו שתי המדינות בהחלטה משותפת את הצירויות שלהן במדינה השנייה למעמד שגרירות. במהלך מלחמת העולם השנייה הייתה שווייץ מעצמה מעניקת חסות עבור הולנד ברפובליקה הסינית, בבולגריה ובצרפת. בשנת 1993 ביקרה בשווייץ ביאטריס, מלכת הולנד. בשנת 2004 ביקר בהאג ז'וזף דייס, נשיא הקונפדרציה השווייצרית. שווייץ מיוצגת בהולנד באמצעות שגרירותה בהאג. בנוסף היא מחזיקה קונסוליות ברוטרדם ובאמסטרדם. שווייץ מחזיקה קונסוליות כבוד בארובה ובקוראסאו. הולנד מחזיקה שגרירות בברן, קונסוליה כללית בז'נבה ואחת נוספת בציריך, וקונסוליות נוספות בבזל ובלוגאנו. שווייץ מיוצגת בהולנד בדרג השגרירות באמצעות שגרירות רשמית שהיא מחזיקה בעיר האג. שווייץ מיוצגת בהולנד גם בדרג הקונסולרי באמצעות שתי קונסוליות שהיא מחזיקה בערים אמסטרדם (בירת המדינה), ורוטרדם. הולנד מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. הולנד מיוצגת בשווייץ גם בדרג הקונסולרי באמצעות שלוש קונסוליות רשמיות שהיא מחזיקה בערים ז'נבה, לוגאנו, וציריך. על פי הלשכה השווייצרית המרכזית לסטטיסטיקה, בסוף שנת 2017 התגוררו בהולנד שבעת אלפים שמונה מאות ותשעים אזרחים שווייצרים. מדיה וקבצים בנושא יחסי הולנד–שווייץ בוויקישיתוף Bilateral relations Switzerland–Netherlands, אתר משרד החוץ של שווייץ EMBASSY OF SWITZERLAND IN THE HAGUE, NETHERLANDS CONSULATE OF SWITZERLAND IN AMSTERDAM, NETHERLANDS CONSULATE OF SWITZERLAND IN ROTTERDAM, NETHERLANDS EMBASSY OF NETHERLANDS IN BERN, SWITZERLAND CONSULATE GENERAL OF THE NETHERLANDS IN GENEVA, SWITZERLAND CONSULATE OF THE NETHERLANDS IN LUGANO CONSULATE GENERAL OF THE NETHERLANDS IN ZURICH, SWITZERLAND
אוסקר בלומנטל

אוסקר בלומנטל (בגרמנית: Oscar Blumenthal;‏ 13 במרץ 1852, ברלין – 24 באפריל 1917, ברלין) היה מחזאי ומבקר תיאטרון יהודי-גרמני. אוסקר בלומנטל נולד בברלין ולאחר סיום לימודיו התיכוניים למד באוניברסיטת לייפציג, שממנה קיבל תואר שלישי בפילוסופיה בשנת 1872. הוא היה עורך מספר ירחונים ספרותיים בלייפציג ובשנת 1875 חזר לברלין. הוא התקבל ל"ברלינר טאגבלאט" כמבקר תיאטרון ועבד שם עד לשנת 1887. בשנת 1887 פתח אוסקר בלומנטל את תיאטרון לסינג (Lessing Theater), והיה מנהלו עד לשנת 1898. בין כוכבות התיאטרון באותה תקופה הייתה ג'ני גרוס. לאחר שנת 1898 הוא הקדיש את עצמו לכתיבה. כמבקר אוסקר בלומנטל היה ידוע בשפה חריפה והיה מכונה "blutiger Oscar" ("אוסקר צמא הדם"). המחזות שלו זכו להצחה והועלו על בימות תיאטראות שונות ברחבי גרמניה. מספר מחזות הוא כתב ביחד עם גוסטב קדלבורג. על בסיס מחזותיו צולמו מספר סרטי קולנוע, האחרון שבהם בשנת 2013. בנוסף לכך אוסקר בלומנטל עסק ביצירת בעיות שחמט ופרסם כמה ספרים בנושא. מדיה וקבצים בנושא אוסקר בלומנטל בוויקישיתוף קורות חיים באנציקלופדיה יהודית Oscar Blumenthal : Schachminiaturen, 1902 (Electronic Edition) אוסקר בלומנטל (1852-1917), דף שער בספרייה הלאומית אוסקר בלומנטל, במסד הנתונים הקולנועיים IMDb (באנגלית) אוסקר בלומנטל, באתר AllMovie (באנגלית) אוסקר בלומנטל, במסד הנתונים הקולנועיים KinoPoisk (ברוסית) ערך זה הוא קצרמר בנושא גרמנים. אתם מוזמנים לתרום לוויקיפדיה ולהרחיב אותו.